stanford-oval/wikipedia huggingface dataset:
Silicon Teens

| Silicon Teens> Tiedot |
| --- | --- |
Toiminnassa:  1980–1980
Tyylilaji:  synthpop, rock and roll
Kotipaikka:  Iso-Britannia
Laulukieli:  englanti
Jäsenet:  Daniel Miller   (Darryl, Jacki, Paul ja Diane)  
Levy-yhtiö:  Mute Records  
Infobox OKNimi-testi OK: 
Silicon Teens oli  brittiläinen yhtye jonka kaikki neljä jäsentä - Darryl, Jacki, Paul ja Diane - olivat kuvitteellisia hahmoja: todellisuudessa kaikki kappaleet olivat yhtyeen levy-yhtiön perustajan Daniel Millerin soittamia, laulamia ja tuottamia.
Silicon Teens julkaisi ainoastaan yhden albumin, Music For Parties (1980) joka sisältää synthpop-versioita vanhoista rock and roll -klassikoista. Albumilta julkaistiin kaksi singleä, "Memphis Tennessee" ja "Judy In Disguise", jotka eivät juurikaan saavuttaneet kaupallista menestystä. Yhtyeen tunnetuin kappale lienee Steve Martinin ja John Candyn tähdittämään vuoden 1987 Vauhdilla Chicagoon -komediaan päätynyt versiointi kappaleesta "Red River Rock".
Shawn Ashmore

| Shawn Ashmore |
| --- | --- |
 Shawn Ashmore vuonna 2014.
Henkilötiedot
Koko nimi:  Shawn Robert Ashmore
Syntynyt: 7. lokakuuta 1979 Richmond, Kanada
Ammatti:  Näyttelijä
Näyttelijä
Aktiivisena:  1991–
Aiheesta muualla
IMDb 
Elonet
Shawn Robert Ashmore (s. 7. lokakuuta 1979) on kanadalainen näyttelijä.
Ashmore syntyi Richmondissa, Brittiläisessä Kolumbiassa, mutta kasvoi ja opiskeli Bramptonissa, Ontariossa. Hän syntyi Linda ja Rick Ashmoren perheeseen ja on näyttelijä Aaron Ashmoren kaksoisveli. Veljekset ovat näytelleet kaksosia useissa elokuvissa, mutta ovat myös hakeneet rooleja itsenäisesti.
Ashmoren tunnetuin rooli on luultavasti Jäämies elokuvassa X-Men ja sen jatko-osissa, X-Men 2 ja X-Men: Viimeinen kohtaaminen. Hänen muihin merkittäviin rooleihin kuuluu muun muassa Brad Rigby Cadet Kellyssa ja Jake Berenson Animorphs-televisiosarjassa. Shawn on myös vieraillut kahdessa jaksossa Smallville-nuorisosarjassa, mihin hänen kaksoisveljensä sai myöhemmin useamman tuotantokauden roolin Jimmy Olsenina. Hän on esiintynyt myös kauhuelokuvassa Frozen.
Aiheesta muualla

Shawn Ashmore Internet Movie Databasessa. (englanniksi)
Silikaatti

Silikaatti voi tarkoittaa seuraavia asioita:
silikaatti, piin ja hapen muodostama kemiallinen yhdiste
silikaattimineraalit, ryhmä silikaattiyhdisteistä ja muista yleisistä maankuoren alkuaineista muodostuneita mineraaleja
silikaattikivilajit, maankuoren merkittävimmät kivilajit, jotka muodostuvat pääasiassa silikaattimineraaleista ja kvartsista.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Silikaatti”, voi hakea sivunnimihaulla, laajalla sivunnimihaulla tai tekstihaulla.
Shawinigan

| Shawinigan |
| --- | --- |
 Shawiniganin keskustaa
 lippu
 Shawinigan
 Koordinaatit: 46°33′0″N, 72°44′0″W 
Valtio:   Kanada
Provinssi:  Québec
Hallinnollinen alue:  Mauricie
Perustettu:  1901
Pinta-ala:  
 – Kokonaispinta-ala:  734,84 km²
Väkiluku (2016):  49 349
 – Väestötiheys:  67,2 as./km²
Lempinimi::  The City of Electricity
Motto::  Age Quod Agis
 
 ville.shawinigan.qc.ca/ 
Infobox OKVirheellinen NIMI-arvo: 
Shawinigan on Kanadan Quebecissa sijaitseva kemianteollisuuskaupunki. Se sijaitsee 30 kilometriä Trois-Rivièresistä luoteeseen Saint-Maurice -joen rannalla. Kaupungin väkiluku on 49 349 (2016) ja pinta-ala 734,84 neliökilometriä.
Seudun ensimmäiset valtaukset myönnettiin 1831. Kaupunki perustettiin alueen vesivoiman hyödyntämiseksi. Vuonna 1899 Great North Railway -junaradan jatkon valmistuttua Shawinigan Water & Power (SWP) rakensi seudulle padon ja organisoi asutuksen kehittämistä; väestö kasvoikin nopeasti. Useat teollisuudenalat kiinnostuivat paikkakunnasta saatavilla olevan sähkön vuoksi ja muuttivat sinne: 1900 Belgo-Canadian Pulp (1967- nimellä Consolidated-Bathurst); 1901 Pittsburg Reduction (Alcan) ja 1903 Carbure Company of Shawinigan (Shawinigan Chemicals).
Kaupungin motto on "Age Quod Agis".
Aiheesta muualla

Kuvia tai muita tiedostoja aiheesta Shawinigan Wikimedia Commonsissa
Shawiniganin kaupungin kotisivut
Scared to Dance

| Scared to Dance Skids |
| --- | --- | --- |

LP-levyn kansikuva
Studioalbumin tiedot
 Julkaistu: 1979
 Formaatti: LP-levy
 Tuottaja(t): David Batchelor
 Tyylilaji: post-punk   voimapop   uusi aalto
 Kesto: 34.30
 Levy-yhtiö: Virgin
Skids-yhtyeen muut julkaisut
| Into the Valley (single) 1979 | Scared to Dance 1979 | Days in Europa 1979 |
Scared to Dance on Skotlannin Edinburghista kotoisin olevan post-punk-yhtye Skidsin esikoisalbumi vuodelta 1979.
Aikaisemmin yhtye oli kesästä 1978 lähtien julkaissut singleillä ja EP-levyillä 11 kappaletta, joista neljä on mukana tällä albumilla.
Tuottajana on toiminut David Batchelor ja äänittäjänä Mick Glossop.
LP-levyn yhdysvaltalaisesta painoksesta on vastannut Virgin International, 43 Perry Street, New York, N.Y. 10014. Jakelusta on huolehtinut Jem Records, Inc., South Plainfield, N.J. 07080, Reseda, CA. 91335.
LP-levyn takakannessa on sitaatit J.P. Sartrelta ja Ronnie Gurrilta.
»Klassinen tapaus rock n' roll -paranoiasta» 
(Ronnie Gurr)
Tämän albumin jälkeen yhtyeeltä ilmestyi tuplasingle Masquerade / "Out of Town" / Another Emotion / "Aftermath Dub" (Virgin VS 262) ja albumi Days in Europa (Virgin V 2138).
Kappaleet

Albumin eurooppalaisille markkinoille tarkoitettu painos sisältää kappaleet:
| Sivu 1 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Into the Valley | 3.15 |  |  |  |  |  |  |  |
| 2. | Scared to Dance | 3.17 |  |  |  |  |  |  |  |
| 3. | Of One Skin | 2.24 |  |  |  |  |  |  |  |
| 4. | Dossier (Of Fallibility) | 3.28 |  |  |  |  |  |  |  |
| 5. | Melancholy Soldiers | 3.01 |  |  |  |  |  |  |  |
| 6. | Hope And Glory | 3.16 |  |  |  |  |  |  |  |
| Sivu 2 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | The Saints Are Coming | 2.37 |  |  |  |  |  |  |  |
| 2. | Six Times | 2.10 |  |  |  |  |  |  |  |
| 3. | Calling the Tune | 3.58 |  |  |  |  |  |  |  |
| 4. | Integral Plot | 2.36 |  |  |  |  |  |  |  |
| 5. | Charles | 2.45 |  |  |  |  |  |  |  |
| 6. | Scale | 4.40 |  |  |  |  |  |  |  |
Yhdysvalloissa julkaistun painoksen kappaleet ovat Skids-yhtyeen sanoittaja/säveltäjä-kaksikon Richard Jobson (laulu, kitara) / Stuart Adamson (kitara) tekemiä. Kustannusyhtiö on Virgin Music, Inc. (ASCAP).
Ääninäytteet
Äänitiedostojen kuunteluohjeet
| Sivu 1 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | The Saints Are Coming | 2.37 |  |  |  |  |  |  |  |
| 2. | Scared to Dance | 3.17 |  |  |  |  |  |  |  |
| 3. | Contusion | 2.42 |  |  |  |  |  |  |  |
| 4. | Into the Valley | 3.15 |  |  |  |  |  |  |  |
| 5. | Integral Plot | 2.35 |  |  |  |  |  |  |  |
| 6. | Six Times | 2.10 |  |  |  |  |  |  |  |
| Sivu 2 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Sweet Suburbia | 2.30 |  |  |  |  |  |  |  |
| 2. | Charles | 2.45 |  |  |  |  |  |  |  |
| 3. | Melancholy Soldiers | 3.01 |  |  |  |  |  |  |  |
| 4. | Calling the Tune | 3.58 |  |  |  |  |  |  |  |
| 5. | Of One Skin | 2.24 |  |  |  |  |  |  |  |
| 6. | Hope And Glory | 3.15 |  |  |  |  |  |  |  |
Singlet ja EP:t

Albumin kappaleista "Charles" on yhtyeen esikoisjulkaisulla Charles / "Reasons" / "Test-Tube" (No Bad Records NB 1).
"The Saints Are Coming" on syksyllä 1978 julkaistun Wide Open -EP:n avauskappale. Samalla levyllä on myös "Of One Skin".
"Into the Valley" on ilmestynyt Englannin listoilla menestyneenä singlenä (Virgin VS 241), jonka toisena kappaleena on "T.V. Stars". Single oli yhtyeen neljäs pikkulevy (EP ja kolme singleä) ja se edelsi tätä albumia.
Serbske Nowiny

| Serbske Nowiny |
| --- | --- |


Lehtityyppi:  Sanomalehti
Kustantaja:  Ludowe Nakładnistwo Domowina
Perustettu:  1920
Päätoimittaja:  Benedikt Dyrlich
Kotimaa:  Saksa
Ilmestymistiheys:  5 kertaa viikossa
Kieli:  Yläsorbi
Aiheesta muualla
Kotisivu
Serbske Nowiny on yläsorbin kielellä viidesti viikossa julkaistava sanomalehti. Lehteä alettiin julkaista vuonna 1920, mutta vuonna 1937 natsi-Saksassa se pantiin kieltoon. Vuonna 1947 sen julkaisua jatkettiin uudella nimellä Nowa Doba, ja vuonna 1990 lehden nimi muutettiin takaisin Serbske Nowinyksi. Sanomalehti toimii puolestapuhujana sorbeille kaksikielisellä Lausitzin alueella Saksassa edistäen sorbin kielen käyttöä ja kehitystä. Serbske Nowiny -lehteä julkaisee sorbinkielinen kustantamo Ludowe Nakładnistwo Domowina. Samainen kustantamo julkaisee myös Nowy Casnik -lehteä alasorbin kielellä.
Shake It (Terence Boylanin kappale)

| ”Shake It” Terence Boylan |
| --- | --- | --- |

Kappaleen tiedot
 Albumilta: Terence Boylan
 Julkaistu: 1977
 Tyylilaji: aikuisrock
 Kesto: 03.48
 Levy-yhtiö: Asylum Records
Terence Boylan muut kappaleet
| ”Dont Hang Up Those Dancing Shoes” A1 | ”Shake It” A2 | ”Sundown of Fools” A3 |
Shake It on yhdysvaltalaisen laulaja-lauluntekijä, multi-instrumentalisti ja tuottaja Terence Boylanin tekemä kappale. Se ilmestyi hänen tuottamanaan albumilla Terence Boylan (Asylum Records 7E-1091) vuonna 1977.
Albumi on äänitetty seuraavissa paikoissa: The Record Plant, Amigo Studios, Capitol Recording Studios, Village Recorders ja Westlake Audio. Viimeksi mainitussa on tehty myös miksaus. Äänittäjinä ovat toimineet Paul Grupp ja Steve Hodge sekä myös Deni King, Lloyd Clift. Masteroinnin on tehnyt Wally Traugott Capitol Mastering -studiossa.
Kappaleella soittavat muusikot ovat Terence Boylan (laulu, piano ja Rhodes), Ben Benay (akustinen kitara), Mickey McGee (rummut), David Jackson (basso), Al Kooper (urut), Don Evans (kitara) ja Timothy Schmit (taustalaulu, ABC Recordsin artisti). Musiikkikustantaja on Steamed Clam Music BMI.
Ian Matthewsin EP

| ”Shake It” Ian Matthews |
| --- | --- | --- |

EP:n kansikuva
Singlen tiedot
 Albumilta: Stealin’ Home
 Julkaistu: 1978
 Formaatti: 12" EP-levy
 Tuottaja(t): Sandy Roberton ja Ian Matthews
 Tyylilaji: aikuisrock
 Kesto: 13.13
 Levy-yhtiö: Rockburgh Records
Shake It (tai kansikuvan mukaan Shake-It)  on brittiläisen laulaja ja lauluntekijä  Ian Matthewsin neljän kappaleen EP-levy vuodelta 1978. Valmistuspaikka on Englanti.
Kappale on Matthewsin albumilta Stealin' Home (Rockburgh Records ROC 106). Levy-yhtiö on toiminut Lontoossa alueella SW6 2JU.
Ian Matthewsin EP > Kappaleet

Ääninäytteet
Terence Boylan 1977
Ian Matthews 1978
Äänitiedostojen kuunteluohjeet
| Sivu 1 |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Shake It | Boylan | 3.20 |  |  |  |  |  |  |
| 2. | Don’t Hang Up Your Dancing Shoes | Boylan | 2.58 |  |  |  |  |  |  |
| Sivu 2 |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Yank and Mary / Smile | Stekol, Chaplin, Turner, Parsons | 2.29 |  |  |  |  |  |  |
| 2. | Sail My Soul | Lamb, Matthews | 4.26 |  |  |  |  |  |  |
"Yank and Mary" on myös muodossa "Yank & Mary".
Shantel VanSanten

| Shantel VanSanten |
| --- | --- |

Henkilötiedot
Koko nimi:  Shantel Yvonne VanSanten
Syntynyt: 25. heinäkuuta 1985 (ikä 39) Minnesota, Yhdysvallat
Ammatti:  malli, näyttelijä
Näyttelijä
Aktiivisena:  2002–
 Nimikirjoitus
Aiheesta muualla
IMDb 
Elonet
Shantel Yvonne VanSanten (s. 25. heinäkuuta 1985 Minnesota, Yhdysvallat) on yhdysvaltalainen malli ja näyttelijä. Mallina hän on esiintynyt Teen Vogue- ja Seventeen-lehtien sivuilla. Televisiossa VanSanten on tunnettu Quinn Jamesina The CW:n sarjassa Tunteet pelissä sekä samalla televisiokanavalla esitetyn DC Comicsin sarjakuvaan perustuvan sarjan The Flash toisesta kaudesta, jossa hän näyttelee Patty Spivotia. Hänet tunnetaan myös näistä elokuvista: The Final Destination, You and I ja Something Wicked.
VanSanten aloitti mallin uran 15-vuotiaana Page Parkesin mallina.
Ura

VanSanten sai ensimmäisen suuren televisiosoorlinsa vuonna 2009 The CW:n nuortensarjasta Tunteet pelissä, jossa hän esitti Quinn Jamesia.
2014 VanSanten valittiin pääroolin Foxin draamasarjaan Gang Related.
Vuonna 2015 VanSanten valittiin Vera Buckleyn rooliin The CW:n scifisarjaan Sanansaattajat.
VanSanten esitti Patty Spivottia The CW:n The Flash -sarjassa vuosina 2015–2016.
VanSanten toimi Wraith-hahmon äänenä vuonna 2019 julkaistussa videopelissä Apex Legends.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huom. |
| --- | --- | --- | --- | --- |
| 2006 | Savage Sprit | Savage Sprit | Lori | suoraan videolle |
| 2008 | The Open Door | The Open Door | Opening Scene Daughter |  |
| 2009 | The Final Destination 3D | The Final Destination 3D | Lori Milligan |  |
| 2011 | You and I | You and I | Janie Sawyer |  |
| 2011 | In My Pocket | In My Pocket | Sophie |  |
| 2011 | Remembrance | Remembrance | Rebecca Levine |  |
| 2014 | Something Wicked | Something Wicked | Christine |  |

Televisiosarjat
| Vuosi | Suomenkielinen nimi | Alkuperäinen nimi | Rooli | Huom. |
| 1999 | Steel Angel Kurumi | Steel Angel Kurumi | Kaori | äänirooli |
| 2005 | Three Wise Guys | Three Wise Guys | Beautiful Girl | televisioelokuva |
| 2009 | C.S.I. New York | CSI: NY | Tara Habis | 1 jakso |
| 2009–2012 | Tunteet pelissä | One Tree Hill | Quinn James | päärooli |
| 2012 | A Golden Christmas | A Golden Christmas | Heather Hartly | televisioelokuva |
| 2013 | Beauty & the Beast | Beauty & the Beast | Tyler | 3 jaksoa |
| 2013 | The Glades | The Glades | Jackie | 1 jakso |
| 2014 | Gang Related | Gang Related | Jessica Chapel | päärooli |
| 2015 | The Night Shift | The Night Shift | Chloe | 1 jakso |
| 2015 | Sanansaattajat | The Messengers | Vera Buckley | päärooli |
| 2015–2016 | The Flash | The Flash | Patty Spivot | 10 jaksoa |
| 2016 | Rush Hour | Rush Hour | Victoria | 1 jakso |
| 2016 | Timeless | Timeless | Kate Drummond | 1 jakso |
| 2016– | Shooter | Shooter | Julie Swagger | päärooli  |
| 2017 | Love Blossoms | Love Blossoms | Violet Chappel | televisioelokuva |
| 2018 | Scorpion | Scorpion | Amy Berkstead | 1 jakso |
| 2019–2022 | For All Mankind | For All Mankind | Karen Baldwin | pääosa |
| 2019–2020 | The Boys | The Boys | Becca Butcher | pääosa |
| 2022 | FBI  | FBI  | Nina Chase |  |

Videopelit
| Vuosi | Peli | Hahmo | Selitys | Selitys |
| 2019 | Apex Legends | Wraith | Äänenä yhdelle pelattavista naishahmoista | Äänenä yhdelle pelattavista naishahmoista |
Aiheesta muualla

Shantel VanSanten Internet Movie Databasessa. (englanniksi)
Kuvia tai muita tiedostoja aiheesta Shantel VanSanten Wikimedia Commonsissa
Sergio Parisse

Parisse seurajoukkueensa harjoituksissa
Sergio Francesco Matteo Parisse (s. 12. syyskuuta 1983 La Plata, Argentiina) on italialainen rugbynpelaaja, joka pelaa ranskalaisessa Stade Français'n joukkueessa. Lisäksi Parisse on Italian rugbymaajoukkueen kapteeni.
Parisse pelaa tavallisesti joko sivutuen (flanker) tai numero kahdeksan (number 8) roolissa.
Vuonna 2008 Parissesta tuli ensimmäinen italialainen rugbynpelaaja, joka on ollut ehdolla kansainvälisen rugbyliiton IRB:n vuoden pelaajaksi.
Muuta

Parisse on naimisissa vuoden 2006 Miss Euroopan, nykyään mallina toimivan Alexandra Rosenfeldin kanssa.
Aiheesta muualla

Profiili ESPN:n rugbysivustolla
Siouxsie Sioux

| Siouxsie Sioux |
| --- | --- |
 Siouxsie Sioux esiintymässä vuonna 1980.
Henkilötiedot
Syntynyt: 27. toukokuuta 1957 (ikä 67) Southwark, Englanti
Muusikko
Taiteilijanimi:  Siouxsie Sioux 
Laulukielet:  englanti
Aktiivisena:  1976–
Tyylilajit:  vaihtoehtorock, post-punk, goottirock, new wave
Soittimet:  laulu, kitara, koskettimet, piano
Yhtyeet:  The Creatures
Levy-yhtiöt:  Polydor Records ja Geffen Records 
Aiheesta muualla
siouxsie.com
  [ Muokkaa Wikidatassa ] [ ohje ]  
Siouxsie Sioux (oikealta nimeltä Susan Janet Ballion, s. 27. toukokuuta 1957) on rock-yhtye Siouxsie and the Bansheesin laulaja. Siouxsie and the Banshees julkaisi 11 studioalbumia ja monia UK Top 20 -singlejä, esimerkiksi "Hong Kong Garden", "Happy House" ja "Peek-a-Boo" sekä Billboard Top 25 -kappaleen"Kiss Them for Me". Allmusic nimesi Siouxsien "yhdeksi vaikuttavimmista rock-aikakauden brittilaulajista".
Reino Honkaranta

Reino Ilmari Honkaranta (4. marraskuuta 1921 Turku – 18. marraskuuta 1972 Oslo, Norja) oli suomalainen diplomaatti. Hän oli koulutukseltaan valtiotieteen kandidaatti. Hän toimi Suomen pysyvänä edustajana YK:n Euroopan toimistossa Genevessä 1962–1965, ulkoministeriön kauppapoliittisen osaston osastopäällikkö hän oli 1965–1967 ja suurlähettiläs Brysselissä ja Luxembourgissa 1967–1970 ja Norjassa vuonna 1972.
Sekvensointi

Sekvensointi.
Sekvensointi on menetelmä, jolla selvitetään makromolekyylin sekvenssi eli esimerkiksi nukleiinihapon nukleotidijärjestys tai polypeptidin aminohappojärjestys. Useimmiten käsitteellä tarkoitetaan nimenomaan DNA:n sekvenssin määrittämistä.
DNA:n sekvensointi

Kaikki DNA:n sekvensointimenetelmät pohjautuvat eripituisten DNA-fragmenttien muodostumiseen. Ensimmäiset sekvensointimenetelmät olivat 1970-luvulla kehitetyt Maxam-Gilbertin menetelmä ja Sangerin menetelmä, joista jälkimmäinen on yleisin menetelmä vielä 2000-luvullakin.
DNA:n sekvensointi > Maxam-Gilbertin menetelmä

Maxam-Gilbertin sekvensointimenetelmä perustuu tiettyjen kemikaalien reagoimiseen tiettyjen emästen kanssa. DNA laitetaan tällöin neljään eri kemikaalia (DMS, metaanihappo, hydratsiini, NaCl + hydratsiini) sisältävään koeputkeen. DNA pilkkoutuu tällöin vain tiettyjen emästen kohdalta. Pilkkoutumisen määrää voidaan säätää kemikaalipitoisuuksilla ja reaktioajoilla. Maxam-Gilbertin menetelmä on työläs ja siinä käytetään myrkyllisiä kemikaaleja. Sitä käytetään yleensä vain jos Sangerin menetelmä ei sovellu.
DNA:n sekvensointi > Sangerin menetelmä

Sangerin menetelmä on yleisin sekvensointimenetelmä. Se edellyttää DNA:n avaamista yksijuosteiseksi. Avaamiseen käytetään usein polymeraasiketjureaktiota (PCR). PCR:n ja Sangerin menetelmän yhdistelmää kutsutaan sykliseksi sekvensoinniksi.
Kun DNA-pätkät on aukaistu yksijuosteisiksi, niihin liitetään radioaktiivisesti tai fluoresoivasti merkityt alukkeet. Alukkeen sisältävät pätkät jaetaan neljään eri koeputkeen. Koeputkissa on DNA:ta monistavaa polymeraasientsyymiä, tavallisia nukleotideja (A, G, T, C) ja kussakin yhden tyyppisiä muunneltuja nukleotideja, dideoksinukleotideja. Muunnellut nukleotidit pysäyttävät DNA:n kahdentumisen. Tällöin kussakin koeputkessa synteesi katkeaa tietyn (muunnellun) nukleotidin kohdalta (A,G,T tai C) sen mukaan, mitä muunneltuja nukleotideja koeputki sisältää. Vaikka koeputki sisältäisikin tietyn nukleotidityypin muunneltuja nukleotideja, siihen voi liittyä myös normaali nukleotidi. Se mahdollistaa eripituisten sekvenssien syntymisen. Eripituiset sekvenssit erotellaan geelielektroforeesilla ja niiden perusteella muodostetaan käsitys sekvenssin emäsjärjestyksestä.
Aiheesta muualla

Kuvia tai muita tiedostoja aiheesta Sekvensointi Wikimedia Commonsissa
Chiu, K. P. (2015). Next-generation sequencing and sequence data analysis. Sharjah: Bentham Science Publishers, Limited.
Kokkonen, S., Nowak, A., Veistola, S., Vilkki, J. & Vilkki, J. (2011). Lukion biologia: [5], Bioteknologia. Helsinki: Otava.
Sanger sekvensoinnin periaate. 1. Sekvensoitavaa DNA:ta monistetaan PCR-menetelmällä. Juosteet erotetaan toisistaan kuumentamalla. Alukkeita lisätään seokseen ja seos jaetaan neljään osaan. Kuhunkin seokseen lisätään kaikkia tavallisia nukleotideja ja polymeraaseja. Lisäksi kukin seos saa vain yhdentyyppisiä leimattuja nukleotidejä. 2. PCR toistetaan kullekin astialle, mutta leimattu nukleotidi päättää monistumisen ennenaikaisesti ja saadaan eripituisia leimattuja DNA-pätkiä. 3. Pätkät erotottuvat niiden massan mukaan joko kapillaarissa ja ne havaitaan tietokoneella tai erottuminen tapahtuu geelissä ja pätkät havaitaan silmämääräisesti. Leimat osoittavat kunkin emäksen sekvenssissä ja sekvenssi saadaan selville.
Reino Jokilehto

Reino Valter Jokilehto (7. marraskuuta 1913 Viipuri – 28. huhtikuuta 1982 Helsinki) oli yritysjohtaja ja lausuntataiteilija, joka toimi Suomen Lausujain Liiton puheenjohtajana.
Viipurissa syntynyt  Jokilehto muutti Helsinkiin 1339 ja toimi siellä Oy Masalin & Kumppanit, sittemmin MAKO-osakeyhtiö, palveluksessa myynti- ja osastopäällikkönä ja varatoimitusjohtajana, yhtiön omistaman Heteka Oy:n toimitusjohtajana sekä Lohjan Kalkkitehtaan Virkkalan konepajan johtajana vuoteen 1978 asti, jolloin hän jäi eläkkeelle. Lausuntataiteilija Jokilehto kuului Suomen Puheopiston  johtokuntaan ja toimi Suomen Lausujain Liiton, Taiteilijajärjestöjen keskusliiton ja taiteilijajärjestöjen yhteistyöjärjestö Forum Artisin johtokuntiin.
Jokilehto esiintyi radistina vuonna 1943 valmistuneessa Erkki Uotilan ja Theodor Lutsin ohjaamassa elokuvassa Varjoja Kannaksella.
Schindler (täsmennyssivu)

Schindler voi tarkoittaa seuraavia asioita tai henkilöitä:
Henkilöitä

Alma Schindler (1879–1964), itävaltalainen säveltäjä ja taiteilija
Bill Schindler (1909–1952), yhdysvaltalainen Indianapolis 500 -kuljettaja
Emil Jakob Schindler (1842–1892), itävaltalainen taidemaalari
Kevin Schindler (s. 1988), saksalainen jalkapalloilija
Oskar Schindler (1908–1974), saksalainen liike- ja teollisuusmies
Werner Schindler (1905–1986), sveitsiläinen arkkitehti
Muita merkityksiä

Schindler, sveitsiläinen yritys
Schindlerin lista, yhdysvaltalainen elokuva
| --- | --- |
: Tällä täsmennyssivulla luetellaan henkilöitä, joilla on sama sukunimi.
Siligo

| Siligo |
| --- | --- |

 Sijainti Sassarin maakunnassa.
 Siligo
 Koordinaatit: 40°35′N, 8°44′E 
Valtio:   Italia
Alue:  Sardinia
Maakunta:  Sassari
Väkiluku (31.12.2015):  880
Infobox OKVirheellinen NIMI-arvo: 
Siligo on kunta Italian Sardiniassa Sassarin maakunnassa. Kunnassa asuu noin 900 ihmistä.
Aiheesta muualla

Kuvia tai muita tiedostoja aiheesta Siligo Wikimedia Commonsissa
Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
Seth Sohlberg

Seth Sohlberg (1890-luku). Kuvaaja Fritz Hjertzell.
Seth Agathon Sohlberg (2. tammikuuta 1856 Turku – 29. tammikuuta 1918 Viipuri) oli suomalainen kauppias, tehtailija ja vuorineuvos sekä mesenaatti.
Seth Sohlberg oli vuodesta 1884 viipurilaisen rauta- ja maalikaupan omistaja. 1906 liike muutettiin osakeyhtiöksi. Hän oli myös suurosakkaana useissa teollisuuslaitoksissa. Sohlberg sai vuorineuvoksen arvon 1908. Hän lahjoitti testamentilla merkittäviä summia Viipurin kaupungille, Suomen luonnonolosuhteiden tutkimukseen ja käytännölliseen geologiseen tutkimukseen, Åbo akademille, ruotsinkieliselle sivistysrahastolle ja Suomen Historialliselle Seuralle.
Seth Sohlbergin sisaruksia olivat arkkitehti Gerhard Sohlberg ja kansanedustaja Hedvig Sohlberg.